Title: Príloha č
Author: vladimir.blaho
Last saved by: Kuštek Daniel
Company: Infovek

Správa zo zahraničnej pracovnej cesty 

1. Účastník ZPC:

Titul, meno a priezvisko:   	Ing. Daniel Kuštek
Pracovisko:                         	OOPVZ ORP SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			projektový manažér
Znalosť jazykov:                  AJ, NJ, FJ, ŠpJ

2. Zahraničná pracovná cesta:

Štát:                                     	Belgicko
Mesto:                                 	Brusel
Vykonaná v dňoch:             15.01. – 16.01.2013
Prijímajúca organizácia:    	Európska komisia
Účel cesty:                   	Účasť na seminári „Shared Fund management Common IT system for the new programming period 2014-2020“
Spôsob financovania:          	Vreckové, stravné, cestovné, ubytovanie hradilo MŠVVaŠ SR z technickej pomoci.

3. Rámcový program pobytu:

15.01.2013	14:00		Odchod z Bratislavy (autobus)
	19:10		Prílet do Bruselu
	
16.01.2013 	08:30 – 16:30	Účasť na seminári „Shared Fund management Common IT system for the new programming period 2014-2020“
	19:00		Odlet z Bruselu 
	22:45		Príchod do Bratislavy

4. Stručný priebeh rokovaní, resp. študijného pobytu:

Samotný seminár prebiehal dňa 16.01.2013 od 8:00 do 16:50. Program seminára bol nasledovný:

8:00 - 9:30 registrácia účastníkov seminára 

9:30 - 9:35 otvoril seminár predsedajúci Peter Stub Jorgensen, riaditeľ z generálneho riaditeľstva zamestnanosti, sociálnych záležitostí a začlenenia
9:35 - 10:00 zastupujúci generálny riaditeľ Nicholas Martyn z generálneho riaditeľstva pre regionálnu a mestskú politiku povedal úvodné slovo k novému programovému obdobiu 2014 - 2020

10:00 - 12:00 prezentácia dopadu nových nariadení EK na programový manažment fondov EU, z ktorých pre MŠVVaŠ SR bola vzhľadom na implementáciu OPV (ESF) a OPVaV (ERDF) najdôležitejšia  prezentácia Mortena Grevea z generálneho riaditeľstva pre regionálnu a mestskú politiku, ktorá sa týkala dopadu nových nariadení EK na programový manažment ERDF/KF a ESF.  V rámci prezentácie odzneli predstavy EK o krokoch, ktoré treba podniknúť v rámci pripravovaného programového obdobia 2014 - 2020 a ktoré by mali viesť až k uzavretiu Partnerskej dohody, ako aj porovnanie a zmeny oproti súčasném programovému obdobiu 2007 - 2013. Taktiež boli prezentované technické stránky komunikácie cez SFC2014 v novom programovom období 2014 - 2020.

12:00 - 12:30 bol poskytnutý priestor na otázky ohľadom prezentácii. Otázky sa týkali fungovania SFC2007. Diskutujúci sa taktiež snažili upozorňovať na chyby, ktorých sa treba vyvarovať pri príprave SFC2014.

12:30 - 14:00 prestávka na obed

14:00 - 14:30 prezentácia rozdielov a podobností medzi SFC2007 a SFC2014. Technicky sa systém SFC2014 nebude veľmi odlišovať od súčasného SFC2007. Architektúra ako aj uživateľské role v rámci systému zostanú rovnaké. SFC2014 reaguje na zmeny v legislatíve v EÚ a taktiež na požiadavky na zjednodušenie komunikácie. EK sa bude snažiť o zvýšenie využívania webových služieb v rámci SFC2014. V SFC2007 ich využíva aspoň čiastočne iba 9 členských krajín. Medzi nimi aj SR.

14:30 - 15:00 nasledovala praktická prezentácia pripravovaného systému SFC2014.

15:00 - 15:40 prezentácia podpory, plánovania a bezpečnosti systému SFC2014. Prezentácie boli zamerané najmä na tréning, ktorý sa bude uskutočňovať buď diaľkovo alebo formou multiplikátorov, teda vzdelávaním kľúčových užívateľov z každej členskej krajiny EÚ, ktorí následne budú vzdelávať užívateľov vo svojej členskej krajine. EK ma naplánované taktiež sledovanie a vyhodnocovanie celého systému, ako aj jeho bezpečnosť, čo bolo taktiež odprezentované.

15:40 - 16:15  bol poskytnutý priestor na otázky ohľadom popoludňajších prezentácii.

16:15 - 16:30 krátka prezentácia eKohézie a všetkých požiadaviek na elektronickú vymenu informácií medzi Prijímateľmi, riadiacimi orgánmi, certifikačným orgánom, orgánom auditu ako aj sprostredkovateľským orgánom pod riadiacim orgánom

16:30 seminár uzavrel svojim príhovorom Jerzy Bogdan Plewa riaditeľ z generálneho riaditeľstva pre agrikultúru a rozvoj vidieka.

5. Odporúčané závery:

MŠVVaŠ SR bude v programovom období 2014 - 2020 povinné, podobne ako v programovom období 2007 - 2013 cez SFC2007, komunikovať s Európskou komisiou prostredníctvom nového systému SFC2014. Z tohto dôvodu je nevyhnutné, aby sa zamestnanci zodpovední za túto komunikáciu dostatočne oboznámili s novou funkcionalitou systému SFC2014. Tomuto účelu poslúžia prezentácie získané počas ZPC

6.   Prehľad prinesenej dokumentácie a miesto jej uloženia

Prinesená dokumentácia, súbor prezentácii, sa nachádza u autora správy a na požiadanie je k dispozícii.

7.   Osobitne vyhodnotený očakávaný prínos ZPC

SFC2007 (Systém riadenia fondov Európskeho spoločenstva 2007 – 2013) je informačný systém EK, prostredníctvom ktorého sa EK predkladajú napr. operačné programy, aktualizácie OP, sady merateľných ukazovateľov, výročné správy za OP a pod.  V novom programovom období 2014-2020 bude SFC2007 nahradený novým systémom SFC2014, ktorý bol prezentovaný na seminári dňa 16.01.2013 v Bruseli. Nový systém má zodpovedať najnovšej legislatíve EK, má byť rýchlejší, pružnejší, prehľadnejší,  viacej zameraný na dáta a užívateľsky prístupnejší. 
.
8.    Spôsob zverejnenia výsledkov ZPC, prenos získaných informácií

Výsledky ZPC budú prezentované na najbližšej porade O OPVZ

Súhlasím so zverejnením správy na internete.

Správu vypracoval: 

Ing. Daniel Kuštek 

Dátum: 28. 01. 2013

So správou súhlasí: 

Mgr. Veronika Paľková, riaditeľka OOPVZ

Trieda dôvernosti: Verejné